Kanne 12.2.2015 – Trajektna luka Split v. komissio
(Asia T-70/15)
Oikeudenkäyntikieli: englanti
Asianosaiset
Kantaja: Trajektna luka Split d.d. (Split, Kroatia) (edustajat: asianajajat M. Bauer, H. Freund ja S. Hankiewicz)
Vastaaja: Euroopan komissio
Vaatimukset
Kantaja vaatii, että unionin yleinen tuomioistuin
kumoaa 28.11.2014 annetun komission päätöksen C(2014) 9236 final asiassa AT.40199 Splitin satama
velvoittaa komission vastaamaan omista oikeudenkäyntikuluistaan sekä korvaamaan kantajalle aiheutuneet oikeudenkäyntikulut
palauttaa asian takaisin Euroopan komissioon lisätutkimuksia ja uutta päätöstä varten
toteuttaa muut oikeudenmukaisiksi katsomansa toimenpiteet.
Oikeudelliset perusteet ja pääasialliset perustelut
Kanteensa tueksi kantaja vetoaa kahteen kanneperusteeseen.
Ensimmäinen kanneperuste perustuu ilmeiseen arviointivirheeseen ja oikeudelliseen virheeseen, kun komissio rikkoi velvollisuuksiaan, koska se arvioi unionin etua virheellisesti komission esittämien kaikkien kolmen perusteen osalta.
Toinen kanneperuste perustuu ilmeiseen arviointivirheeseen ja oikeudelliseen virheeseen, kun komissio rikkoi valituksen käsittelyyn liittyviä velvollisuuksiaan erityisesti, koska se ei ottanut huomioon kaikkia asiaan liittyviä oikeudellisia seikkoja ja tosiseikkoja.